gu en en en en en en en en en en en en en en en en tl tr en en en en en en en en en en en en en en en fr tr en en en en es en en en en en en en en en en fi en nl en en pt en gu gu en nl en en gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu en en en en en fa en en en en en ru en en en en en en en en es en en en en ar en en en en en en
આઇટીના સહારે બજાર માંડ-માંડ સુધારામાં
You need an iframes capable browser to view this content.
સ્ટેટ બૅન્કનો નફો અન્ય આવકના સથવારે વધ્યો : ફાઉન્ડર્સ-મૅનેજમેન્ટના ખટરાગ વચ્ચે ઇન્ફોસિસ સુધારામાં : ઑઇલ-ગૅસ અને ફાર્મામાં ઘટાડાની ચાલ
શૅરબજારનું ચલકચલાણું - અનિલ પટેલ
ટ્રમ્પ ઍડ્મિનિસ્ટ્રેશન દ્વારા અપેક્ષિત ટૅક્સ-કટની અસરમાં ગુરુવારની મોડી રાતે અમેરિકન શૅરબજારનો ડાઉ ઇન્ડેક્સ, નૅસ્ડેક તેમ જ સ્ટાન્ડર્ડ-પુઅર્સ-પ૦૦ ઇન્ડેક્સ નવી સર્વોચ્ચ સપાટીએ ગયા હતા. સરવાળે એશિયન બજારોમાં ધીમો સુધારો ગઈ કાલે પણ જળવાઈ રહ્યો છે. જૅપનીઝ નિક્કી ઇન્ડેક્સ સવાબે ટકા ઊંચકાયો હતો. ઇન્ડોનેશિયન માર્કેટની નામ કે વાસ્તે નરમાઈ બાદ કરતાં અન્ય માર્કેટ્સ સાધારણથી લઈ પોણા ટકાની નજીક પ્લસ હતાં. યુરોપ અડધા ટકા સુધી રનિંગ ક્વોટમાં ઉપર જણાતું હતું. મૉર્ગન સ્ટૅન્લી કમ્પોઝિટ ઇન્ડેક્સની રીતે એશિયન-પેસિફિક ઇન્ડેક્સ વધીને હાલ ૧૮ મહિનાની ટોચે આવી ગયો છે. ડૉલર સામે રૂપિયાની આગેકૂચ જારી છે. ભાવ ડૉલરદીઠ ૬૬.૮૦ રૂપિયા આસપાસની ચાર મહિનાની ટોચે આવી ગયો છે. અમે થોડાક દિવસ પહેલાં અહીંથી જણાવ્યું હતું એમ ૬૬.પ૦ રૂપિયાનો ડૉલર હવે નજીકમાં દેખાય છે!
ઘરઆંગણે મોડી સાંજે જાહેર થનારા ડિસેમ્બર મહિનાના ઔદ્યોગિક ઉત્પાદનના આંક તેમ જ જાન્યુઆરી મહિના માટેના રીટેલ ઇન્ફ્લેશનના આંકડા પર નજર હતી. શૅરબજાર ખૂલતાની સાથે સવાસો પૉઇન્ટ વધીને ઇન્ટ્રા-ડે ટૉપ બતાવી પાછું પડવા માંડ્યું હતું. છેલ્લો કલાક વેચવાલીના પ્રેશરનો હતો જેમાં ર૮,ર૮૬ની બૉટમ બની હતી. છેલ્લે સેન્સેક્સ સાડાચાર પૉઇન્ટ જેવા મામૂલી સુધારામાં ર૮,૩૩૪ બંધ રહ્યું છે. નિફ્ટી જોકે ૧પ પૉઇન્ટ વધીને ૮૭૯૩ આવ્યો છે. સેન્સેક્સ ખાતે ૩૦માંથી ૧પ શૅર તો નિફ્ટીના પ૧માંથી રપ કાઉન્ટર પ્લસમાં બંધ હતાં. મૉર્ગન સ્ટૅનલી કમ્પોઝિટ એશિયન ઇન્ડેક્સમાં સમાવેશના અહેવાલ પાછળ ગ્રાસિમ ચાર ટકાની તેજીમાં ૧૦૧૪ રૂપિયા ઉપર ચાર મહિનાની ટોચે બંધ હતો. સ્મૉલ કૅપ, મિડ કૅપ અને બીએસઈ-પ૦૦માં એકંદર સાવચેતીના પગલે માર્કેટ-બ્રેડ્થ ગઈ કાલે નકારાત્મક બની છે.
ડૉલર સામે રૂપિયાના મૂલ્યમાં સતત સુધારો, ટ્રમ્પ સરકાર તરફથી વિઝા અને ઇિમગ્રેશન પૉલિસીમાં તોળાતા પ્રતિકૂળ સુધારા તેમ જ ઇન્ફોસિસમાં નારાયણ મૂર્તિની આગેવાનીમાં ફાઉન્ડર્સ દ્વારા મૅનેજમેન્ટ સામે શરૂ થય્ોલા નવા મોરચા જેવા નેગેટિવ ફૅક્ટર્સને ડિસ્કાઉન્ટ કરી આઇટી ઇન્ડેક્સ છેલ્લા કેટલાક દિવસથી સતત સુધારાતરફી છે. ગઈ કાલે પણ આ આંક બે ટકા કે ર૦૩ પૉઇન્ટ ઊંચકાઈને ૧૦,૦૭૦ બંધ રહ્યો છે. ચાલુ મહિનાના આરંભે એ ૯પ૦૦ની નીચે ચાલી ગયો હતો ત્યારે ૧પ નવેમ્બરે બનેલી ૯૧ર૩ની ઑલટાઇમ બૉટમ તૂટશે એવી વ્યાપક આશંકા જાગી હતી. અંતે પ૮માંથી ૩૩ શૅર ગઈ કાલે વધ્યા હતા. હેવીવેઇટ્સ ટીસીએસ સળંગ પાંચમા દિવસની આગેકૂચમાં ત્રણ ટકાના ઉછાળે ર૩૯૬ રૂપિયા બંધ હતો. ઉપરમાં ભાવ ર૪ર૧ રૂપિયા દેખાયો હતો. ઇન્ફી શૅર થકી સેન્સેક્સને ૮પ પૉઇન્ટનો ફાયદો થયો હતો! વિપ્રો અડધો ટકો અપ હતો. અન્ય ચલણી જાતોમાં ટેક મહિન્દ્ર ૩ ટકા, સોનાટા સૉફ્ટવેર ૩ ટકા, પોલારિસ ૩.ર ટકા, એચસીએલ ટેક્નૉલૉજીઝ એક ટકો, માઇન્ડ ટ્રી પોણાબે ટકા, ફસ્ર્ટ ર્સોસ સૉલ્યુશન્સ પાંચ ટકા, હેક્સાવેર સવા ટકો, ઓરેકલ અડધો ટકો અપ હતા.
આઇટીની હૂંફ મળી રહેતાં ટેક્નૉલૉજી ઇન્ડેક્સ પણ ગઈ કાલે દોઢ ટકા કરતાંય વધુ મજબૂતીમાં બંધ હતો. અત્રે ૩૦માંથી ૧૯ જાતો વધી હતી. ઇરોઝ ઇન્ટરદૅશનલ બમણા વૉલ્યુમમાં ર૦પ રૂપિયાની ઇન્ટ્રા-ડે હાઈ બનાવી છેલ્લે સાડાછ ટકાના ઉછાળે ર૦૦ રૂપિયા નજીક રહ્યો હતો. ટીવી ટુડે ત્રણેક ટકા, ટીવી-૧૮ બ્રૉડકાસ્ટ પોણાત્રણ ટકા, પીવીઆર દોઢ ટકો પ્લસમાં હતા. એમટીએનએલ સતત ત્રીજા દિવસની પીછેહઠમાં ત્રણ ટકા ડાઉન હતો. તાતા કમ્યુનિકેશન્સ, આરકૉમ, સન ટીવી, હિમાચલ ફ્યુચરિસ્ટિક્સ, ભારતી ઇન્ફ્રાટેક, ઑન મોબાઇલમાં એકથી પોણાત્રણ ટકાની નરમી હતી.
બૅન્કેક્સ તથા બૅન્ક નિફ્ટી સાધારણ સુધારામાં હતા. બન્ન્ો આંક ખાતે અનુક્રમે ૧૦માંથી ૯ અને ૧રમાંથી ૯ શૅર પ્લસ હતા, પરંતુ સમગ્ર બૅન્કિંગ સેક્ટરમાં ઉધાર પાસું નમતું હતું. ફામાર્‍ ઉદ્યોગના કુલ ૧૪૦ કાઉન્ટરમાંથી પ૯ શૅર સુધર્યા હતા. હેલ્થકૅર ઇન્ડેક્સ ૬૯માંથી ૪ર શૅરની પીછેહઠમાં એક ટકાની નજીક નરમ હતો. જેબી કેમિકલ્સ, ન્યુલૅન્ડ, નેક્ટર લાઇફ, લુપિન, ડૉ. રેડ્ડીઝ લૅબ, ઇપ્કા લૅબ, ફાઇઝર, જ્યુબિલન્ટ લાઇફ, સિપ્લા, અબોટ, સ્ટ્રાઇડ જેવી ર૦ જાતો સવાથી ચાર ટકા બીમાર હતી.
સ્ટેટ બૅન્ક : નફાની સાથે બૅડ લોન પણ વધી
બૅન્કિંગ ક્ષેત્રે ટોચની સરકારી કંપની સ્ટેટ બૅન્ક ઑફ ઇન્ડિયાએ ડિસેમ્બર ક્વૉર્ટરમાં ૧૩૪ ટકાના વૃદ્ધિદરથી ર૬૧૦ કરોડ રૂપિયાનો નેટ પ્રૉફિટ કર્યો છે. બજારની એકંદર ધારણા ર૪૯૬ કરોડ રૂપિયાની હતી. કન્સોલિડેટેડ નેટ પ્રૉફિટ ૭૧ ટકા વધીને ર૧પર કરોડ રૂપિયા થયો છે. સ્ટૅન્ડઅલોન ધોરણે ગ્રોસ એનપીએ ૭ર,૭૯ર કરોડ રૂપિયાથી વધીને આ વખતે ૧.૦૮ લાખ કરોડ રૂપિયા તો નેટ એનપીએ ૪૦,ર૪૯ કરોડ રૂપિયાથી વધીને ૬૧,૪૩૦ કરોડ રૂપિયાને વટાવી ગઈ છે. અન્ય આવક સ્ટૅન્ડઅલોન ધોરણે ર૬૦૦ કરોડ રૂપિયા તથા કન્સોલિડેટેડ ધોરણે પ૧૦૦ કરોડ રૂપિયા જેવી વધવાની નેટ પ્રૉફિટ ઉપર સારી અસર થઈ છે. શૅર ગઈ કાલે ઉપરમાં ર૮ર રૂપિયા વટાવી છેલ્લે નહીંવત્ વધી ર૭૬ રૂપિયા બંધ હતો. વૉલ્યુમ અઢી ગણું હતું.
બૅન્ક ઑફ બરોડાનાં ત્રિમાસિક પરિણામ શુક્રવારે બજાર બંધ થયાં પછી આવવાનાં હતાં. શૅર ગઈ કાલે દોઢા કામકાજમાં ૧૮૪ રૂપિયાની ઇન્ટ્રા-ડે બૉટમથી ઉપરમાં ૧૯૧ રૂપિયા નજીક જઈ અંતે બે ટકાના સુધારામાં ૧૮૮ રૂપિયા હતો. સમગ્ર બૅન્કિંગ સેક્ટરની વાત કરીએ તો ગઈ કાલે ૪રમાંથી ૧૬ શૅર પ્લસ હતા. સિટી યુનિયન બૅન્ક ૪ ટકાની મજબૂતી સાથે મોખરે હતો. કરુર વ્ૌશ્ય, ઇન્ડ્સઇન્ડ બૅન્ક, જેકે બૅન્ક, કોટક મહિન્દ્ર બૅન્ક, ઍક્સિસ બૅન્ક અડધાથી ત્રણ ટકા અપ હતા. યુકો બૅન્ક, ડીસીબી, આઇસીઆઇસીઆઇ બૅન્ક, લક્ષ્મી વિલાસ, આંધþ બૅન્ક, યુનિયન બૅન્ક, બૅન્ક ઑફ ઇન્ડિયા, યુનાઇટેડ બૅન્ક એકથી પોણાત્રણ ટકા ડાઉન હતા.
ચેન્નઈ પેટ્રોનું આઇઓસીમાં મર્જર થશે
બજેટમાં ઑઇલ-ગૅસ ક્ષેત્રે વિશ્વસ્તરીય જાયન્ટ કંપની ઊભી કરવાના પ્રસ્તાવના પગલે ઇન્ડિયન ઑઇલ કૉર્પોરેશન દ્વારા સબસિડિયરી ચેન્નઈ પેટ્રોલિયમને પોતાની સાથે મર્જ કરવાની તૈયારી દર્શાવાઈ છે. ચેન્નઈ પેટ્રોલિયમની ૧૪૯ કરોડ રૂપિયાની ઇક્વિટીમાં પ્રમોટર્સ હોલ્ડિંગ ૬૭.૩ ટકા છે. આઇઓસી એમાંથી પ૧.૯ ટકા અને નેટીરન ઇન્ટર ટ્રેડ ૧પ.૪ ટકા હિસ્સો ધરાવે છે. એફઆઇઆઇના ૧૦.૭ ટકા સહિત સંસ્થાકીય રોકાણકારો પાસે ર૦.૬ ટકા શૅર છે. પ૬,૪ર૯ જેટલા નાના રોકાણકારોનું હોલ્ડિંગ માત્ર ૬.૯ ટકા છે.લ ૧૦ રૂપિયાના શૅરની બુકવૅલ્યુ ૧૬ર રૂપિયા આસપાસ છે. શૅર ગઈ કાલે ૩૮૭ રૂપિયાની ૧૦ વર્ષની ઊંચી સપાટીએ જઈ અંતે પ.૮ ટકાની તેજીમાં ૩૮૦ રૂપિયા બંધ હતો. ડિસેમ્બર ર૦૦૭માં ભાવ ૪પ૩ રૂપિયાની સર્વોચ્ચ સપાટીએ ગયો હતો. આજદિન સુધી બોનસ કે રાઇટ કદી આવ્યા નથી. ઇન્ડિયન ઑઇલનો ભાવ ગઈ કાલે નીચામાં ૩૭૧ રૂપિયા થઈ છેલ્લે બે ટકા ઘટી ૩૭૯ રૂપિયા હતો. એના ૧૦ રૂપિયાના શૅરની બુકવૅલ્યુ ૧પ૬ રૂપિયા જેવી છે. ૪૮પ૬ કરોડ રૂપિયાની ઇક્વિટીમાં કેન્દ્ર સરકારનું હોલ્ડિંગ પ૮.૩ ટકા છે. કુલ પાંચ વખત બોનસ આપ્યું છે જેમાં વર્ષ ૧૯૯૪થી અત્યાર સુધીમાં મૂળ ૧૦૦ શૅર અત્યારે વધીને ર૪૦૦ શૅર થઈ ગયા છે! મર્જરનો રેશિયો ચેન્નઈ પેટ્રોની તરફેણમાં આવવાની ગણતરી પાછળ આ કાઉન્ટરમાં જોર આવ્યું હોય એમ લાગે છે.
ભારત પેટ્રોલિયમનો ત્રિમાસિક નેટ પ્રૉફિટ ૭૪ ટકા વધીને ૨૨૭૨ કરોડ રૂપિયા થયો છે. ૪૦ ટકાના સ્પેશ્યલ સહિત કુલ ૧૯૫ ટકા ઇન્ટરિમ ડિવિડન્ડ જાહેર થયું છે. રેકૉર્ડ-ડેટ ૧ માર્ચ છે. શૅર ગઈ કાલે દોઢ ટકો ઘટી ૭૧૪ રૂપિયા હતો.
ઇકરાએ ૪૩ ટકાના ઘટાડામાં ૧૨૩૦ લાખ રૂપિયાના કન્સોલિડેટેડ ચોખ્ખા નફો સાથે શૅરદીઠ મહત્તમ ૪૫૦૦ રૂપિયા સુધીના ભાવે બાયબૅકની જાહેરાત કરી છે. ભાવ ગઈ કાલે સવા બે ટકાથી વધુની નરમાઇમાં ૪૨૧૨ રૂપિયા હતો.
ત્રિવેણી એન્જિનિયરિંગ ઓપરેટિંગ માર્જિનમાં તગડા જમ્પ સાથે અગાઉના ૧૪૭૦ લાખ રૂપિયા સામે ૭૬૩૦ લાખ રૂપિયાનો કન્સોલિડેટેડ નેટ પ્રૉફિટ ડિસેમ્બર ક્વૉર્ટરમાં મેળવ્યો છે. શૅર જોકે પોણાદસ ટકા તૂટીને ૭૪ રૂપિયા નજીક હતો.
ટૉરન્ટ પાવર દ્વારા ડિસેમ્બર ક્વૉર્ટરમાં ૭૦ ટકાના ધબડકામાં ૧૦૬ કરોડ રૂપિયા કન્સોલિડેટેડ ચોખ્ખો નફો દર્શાવ્યો છે. શૅર ૧૯૩ રૂપિયાની ઇન્ટ્રા-ડે બૉટમ બાદ સાધારણ ઘટાડે ૨૦૭ રૂપિયા બંધ હતો.
સેઇલ દ્વારા ૨૫ ટકાના વધારામાં ૧૨,૬૨૦ કરોડ રૂપિયાની આવક પર ૭૯૫ કરોડ રૂપિયાની (૧૪૮૧ કરોડ રૂપિયા) ચોખ્ખી ત્રિમાસિક ખોટ કરવામાં આવી છે. શૅર ગઈ કાલે છ ટકાના ગાબડામાં ૬૨ રૂપિયા નજીક હતો.
ગાયત્રી પ્રોજેક્ટ્સ ૧૦ રૂપિયાના શૅરના બે રૂપિયામાં વિભાજનમાં એક્સ-ãસ્પ્લટ થતાં ભાવ ગઈ કાલે ઉપરમાં ૧૫૭ રૂપિયા નજીક જઈ અંતે ચાર ટકાની મજબૂતીમાં ૧૫૧ રૂપિયા બંધ હતો.
સિકાલ લૉજિસ્ટિક્સ રોજના સરેરાશ માંડ ૮૫૦૦ શૅર સામે ગઈ કાલે ૪.૫૯ લાખ શૅરના કામકાજમાં ૨૭૩ રૂપિયા પ્લસની નવી ટોચ બનાવી અંતે ૬.૭ ટકાના ઉછાળે ૨૫૫ રૂપિયા હતો.
ટેસ્ટી બાઇટ ઇટેબલ્સ ચાર ગણા કામકાજમાં ૫૬૦૦ રૂપિયાની ઑલટાઇમ હાઈ બનાવી અંતે ૫.૮ ટકા કે ૨૮૯ રૂપિયાના જમ્પમાં ૫૩૦૨ રૂપિયા હતો. ફેસવૅલ્યુ ૧૦ રૂપિયા છે. વર્ષ પૂવેર્ ભાવ ૧૨૭૦ રૂપિયા હતો.
નાઇલ લિમિટેડ દ્વારા અગાઉના ૯૪ લાખ રૂપિયા સામે આ વખતે ડિસેમ્બર ક્વૉર્ટરમાં ૮૨૯ લાખ રૂપિયાના નેટ પ્રૉફિટ સાથે બહેતર પરિણામ જારી
થતાં શૅર ૧૬ ગણા કામકાજમાં ૫૩૧ રૂપિયાની વિક્રમી સપાટી બતાવી અંતે ૧૫.૪ ટકાના જમ્પમાં ૫૧૯ રૂપિયા હતો.
વૈભવ ગ્લોબલ સુધારાની હૅટ-ટ્રિકમાં ૪૮૬ રૂપિયાના નવા શિખરે જઈ છેલ્લે છ ટકાની આગેકૂચમાં ૪૭૧ રૂપિયા હતો. ત્રણ દિવસમાં ભાવ પોણોબસ્સો રૂપિયા જેવો વધી ગયો છે.
Subscribe via email (Registered users only)
Write the displayed characters
Please enable JavaScript to post a new comment
You need an iframes capable browser to view this content.
Copyright © 2012 Mid-day Infomedia Ltd. All Rights Reserved.